CELEX: 62013TN0563
Language: fi
Date: 2013-10-24 00:00:00
Title: Asia T-563/13: Kanne 24.10.2013 — Belgia v. komissio

14.12.2013   
            
            
               FI
            
            
               Euroopan unionin virallinen lehti
            
            
               C 367/38
            
         Kanne 24.10.2013 — Belgia v. komissio
   (Asia T-563/13)
   2013/C 367/68
   Oikeudenkäyntikieli: hollanti
   
      Asianosaiset
   
   
      Kantaja: Belgian kuningaskunta (asiamiehet: J.-C. Halleux ja M. Jacobs, avustajinaan asianajajat F. Tuytschaever ja M. Varga)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan tämän kumoamiskanteen tutkittavaksi ja toteamaan sen perustelluksi ja siis kumoamaan riidanalaisen päätöksen siltä osin kuin se koskee Belgian kuningaskunnan menoja, joiden määrä on 4 108 237,42 euroa, tai joka tapauksessa rajoittamaan 1 268 963,04 euroon määrän, joka on jätettävä rahoituksen ulkopuolelle
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii Euroopan maatalouden ohjaus- ja tukirahaston tukiosastosta ja Euroopan maatalouden tukirahastosta sekä Euroopan maaseudun kehittämisen maatalousrahastosta maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.8.2013 annetun komission täytäntöönpanopäätöksen 2013/433/EU (1) kumoamista siltä osin kuin se koskee Belgian kuningaskunnan menoja.
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu perusteluvelvollisuuden ja oikeusvarmuuden periaatteen rikkomiseen siltä osin kuin riidanalaisessa täytäntöönpanopäätöksessä ei ilmaista riittävästi rikkomista, johon kantajan katsotaan syyllistyneen.
            
         
               2)
            
            
               Toinen kanneperuste, joka perustuu asetuksen (EY) N:o 1234/2007 (2) 122 artiklan, 125 b artiklan 1 kohdan ja 125 d artiklan sekä asetuksen (EY) N:o 1580/2007 (3) 25 artiklan, 28 artiklan 1 kohdan sekä 29 ja 33 artiklan rikkomiseen siltä osin kuin komissio on todennut, että Greenbow cvba on hyväksytty perusteettomasti tuottajaorganisaatioksi.
            
         
               3)
            
            
               Kolmas kanneperuste, joka perustuu suhteellisuusperiaatteen loukkaamiseen siltä osin kuin komissio ei ole rajoittanut rahoituskorjausta menoihin, jotka koskevat niitä Greenbowin jäseniä, joita ei voitu hyväksyä itsenäisesti tuottajaorganisaatioksi.
            
         
      (1)  EUVL L 219, s. 49.
   
      (2)  Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22.10.2007 annettu neuvoston asetus (EY) N:o 1234/2007 (EUVL L 299, s. 1).
   
      (3)  Neuvoston asetusten (EY) N:o 2200/96, (EY) N:o 2201/96 ja (EY) N:o 1182/2007 soveltamissäännöistä hedelmä- ja vihannesalalla 21.12.2007 annettu komission asetus (EY) N:o 1580/2007 (EUVL L 350, s. 1).